ai4bharat/Pralekha huggingface dataset:
பிரதமர் அலுவலகம்
குஜராத் மாநிலம் ஏக்தா நகரில் புதிர்வழித் தோட்டம் மற்றும் மியாவாக்கி காட்டை பிரதமர் திரு நரேந்திர மோடி இன்று நாட்டிற்கு அர்ப்பணித்தார்
புத்தர் சிலை உள்ளிட்ட வனப்பகுதியில் நடந்து சென்ற பிரதமர், அதன்பிறகு புதிர்வழித் தோட்டத்திற்குச் சென்றார். புதிய நிர்வாக கட்டிடத்தையும், ஓயோ படகு இல்லத்தையும் அவர் திறந்து வைத்தார். புதிர்வழித் தோட்டத்தையும் பிரதமர் சுற்றிப் பார்த்தார்.
பின்னணி:
மியாவாக்கி காடு மற்றும் புதிர்வழித் தோட்டம் ஆகியவை ஒற்றுமை சிலையில் ஏற்படுத்தப்பட்டுள்ள புதிய சுற்றுலாத் தலங்களாகும். 2100 மீட்டர் நடைபாதையுடன் மூன்று ஏக்கர் நிலப்பரப்பில் அமைக்கப்பட்டுள்ள நாட்டின் பிரம்மாண்டமான புதிர்வழித் தோட்டத்தின் பணிகள், மிகக் குறுகிய காலமாக எட்டு மாதங்களிலேயே நிறைவடைந்துள்ளது. நேர்மறையான சக்தியை அளிக்கும் ‘யந்திர’ வடிவத்தில் கெவாடியாவில் புதிர்வழித் தோட்டம் கட்டமைக்கப்பட்டுள்ளது. சுமார் 1,80,000 செடிகள் இந்தத் தோட்டத்தில் நடப்பட்டுள்ளன.
ஏக்தா நகருக்கு வருகை தரும் மக்களின் மற்றொரு விரும்பத்தக்க தலமாக மியாவாக்கி காடு திகழும். ஜப்பான் நாட்டின் தாவரவிய வல்லுநரும், சுற்றுச்சூழல் நிபுணருமான டாக்டர் அகிரா மியாவாக்கி உருவாக்கிய நுட்பத்தின் பெயரால் இந்த காடு அழைக்கப்படுகிறது. இந்த புதிய நுட்பத்தின்படி, பல்வேறு இனங்களின் மரக்கன்றுகள் ஒன்றோடு ஒன்று நெருக்கமாக நடப்பட்டு, அதன் மூலம் அடர்ந்த நகர்ப்புற காடு உருவாக்கப்படுகிறது. இந்த முறையில் செடிகளின் வளர்ச்சி 10 மடங்கு வேகமாக இருப்பதால், 30 மடங்கு அடர்த்தியான வளர்ச்சியை காடு அடைகிறது. பாரம்பரிய முறையில் காடு வளர்வதற்கு குறைந்தபட்சம் 20 முதல் 30 ஆண்டுகள் தேவைப்படும் நிலையில், மியாவாக்கி முறையில் வெறும் இரண்டு அல்லது மூன்று ஆண்டுகளிலேயே காடு வளர்ச்சி பெறுகிறது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1872060
நுகர்வோர் நலன், உணவு மற்றும் பொது விநியோகம் அமைச்சகம்
கரிப் சந்தைப்படுத்துதல் பருவம் 2020-21-இன் போது குறைந்தபட்ச ஆதரவு விலையில் கொள்முதல் நடவடிக்கைகள்
2020-21-ஆம் ஆண்டுக்கான கரிப் சந்தைப்படுத்துதல் பருவம் சமீபத்தில் தொடங்கியுள்ள நிலையில், ஏற்கனவே இருக்கும் குறைந்தபட்ச ஆதரவு விலை திட்டங்களின் படி கரிப் பருவத்துக்கான கொள்முதல் முழுவீச்சில் நடக்கிறது.
முந்தைய காலங்களைப் போலவே குறைந்தபட்ச ஆதரவு விலைக்கு விளைப்பொருட்களை விவசாயிகளிடம் இருந்து அரசு தொடர்ந்து கொள்முதல் செய்து கொண்டிருக்கிறது.
நெல் கொள்முதலை பொருத்தவரையில், 2020 அக்டோபர் 9 வரை 2.83 லட்சம் விவசாயிகளிடம் இருந்து ரூபாய் 6065.09 கோடி மதிப்பிலான குறைந்தபட்ச ஆதரவு விலையில் 32,12,439 மெட்ரிக் டன்கள் நெல் கொள்முதல் செய்யப்பட்டுள்ளது.
மேலும் மாநிலங்களின் கோரிக்கையை ஏற்று 30. 70 லட்சம் மெட்ரிக் டன் பருப்பு மற்றும் எண்ணெய் விதைகளை தமிழ்நாடு, கர்நாடகா, மகாராஷ்டிரா, குஜராத், ஹரியானா, உத்திரப்பிரதேசம் மற்றும் ஆந்திரப் பிரதேசம் மாநிலங்களில் கொள்முதல் செய்ய ஒப்புதல் அளிக்கப்பட்டுள்ளது.
மேலும் 1.23 லட்சம் மெட்ரிக் டன் கொப்பரையை ஆந்திரப் பிரதேசம் கர்நாடகா தமிழ்நாடு மற்றும் கேரளா மாநிலங்கள் கொள்முதல் செய்யவும் ஒப்புதல் வழங்கப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பை காணவும்:
https://pib.gov.in/PressReleasePage.aspx?PRID=1663414
------
(Visitor Counter : 111
ஜல்சக்தி அமைச்சகம்
‘தூய்மையே சேவை’ இருவார இயக்கம் தொடங்கியது
ஊரக இந்தியாவில் முழுமையான துப்புரவை நோக்கிய முயற்சிகளை விரைவுப்படுத்துவதற்காக தூய்மையே சேவை என்ற இருவார இயக்கத்தை ஜல்சக்தி அமைச்சகத்தின் குடிநீர் மற்றும் துப்புரவுத்துறை தொடங்கியுள்ளது. குவிந்து கிடக்கும் குப்பைகளை அகற்றுவது, திடக்கழிவு மேலாண்மைக்கான செயல்பாடு ஆகியவற்றுக்கு இது மாபெரும் சமூக திரட்சியான இயக்கமாகும். இதன் ஒரு பகுதியாக  கிராமங்களில் திறந்தவெளியில் மலம் கழிக்காத மக்கள் இயக்கத்தில் சமூக திரட்சியையும் பங்கேற்பையும் உறுதி செய்தல்,  கிராமங்களில் முழுமையான துப்புரவுக்கு முக்கியத்துவம் அளித்தல்,  அனைவரின் பணியாக துப்புரவு என்ற கோட்பாட்டை மீண்டும் வலியுறுத்துதல்,  தூய்மை இந்தியா தினத்தை  கிராம அளவில் கொண்டாடுதல் ஆகியவற்றுக்கு ஏற்பாடு செய்யுமாறு மாநில அரசுகள் கேட்டுக் கொள்ளப்பட்டுள்ளன. செப்டம்பர் 15, அன்று தொடங்கிய இந்த இயக்கம், அக்டோபர் 2, அன்று நிறைவடையும்.
இந்த இயக்கத்தின் கீழ் கிராமப்புறங்களில் மேற்கொள்ள வேண்டிய சில முக்கிய செயல்கள்:
- கழிவுப் பொருட்கள் சேகரிப்பு மற்றும் பிரித்தலுக்கான கூடங்கள் / மையங்கள் கட்டுதல்
- நீர்நிலைகளுக்கு அருகே உள்ள பகுதிகளில் தூய்மையாக பராமரித்தல், அவற்றைச் சுற்றி மரக்கன்றுகள் நடுதல்
- குப்பைகளை சேகரிப்பதற்கு அரசு இ-சந்தை மூலம் மின்கலத்தால் இயக்கப்படுகின்ற மூன்று சக்கர வாகனங்கள் / மின்சார வாகனங்கள் வாங்குதல்
- பிளாஸ்டிக் போன்ற மட்காத குப்பைகளை வீடு வீடாக சென்று சேகரித்தல்.
- ஒருமுறை மட்டும் பயன்படுத்தும் பிளாஸ்டிக் பொருட்களால் ஏற்படும் தீமைகள் குறித்து மக்களிடையே விழிப்புணர்வை
ஏற்படுத்துதல்
- குப்பைகள் போடாமைக்கான முழக்கம் எழுதுதல் / உறுதிமொழி எடுத்தல்
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1859823
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை 217.82 கோடி  முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 14,08,253 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 42,358 கொவிட் சிகிச்சை பெறுபவர்கள் எண்ணிக்கை 0.10 சதவீதமாக உள்ளது.
குணமடைந்தோர் விகிதம் தற்போது 98.72 சதவீதம்
கடந்த 24 மணி நேரத்தில் 4,255 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,40,04,553 என அதிகரித்துள்ளது.
கடந்த 24 மணி நேரத்தில் 3,230 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 89.41 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 2,74,755 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1862399
மின்னணு மற்றும் தகவல் தொழில்நுட்பம்
சைபர் பாதுகாப்பு இந்தியா திட்டத்தின் கீழ் பாரதத்தின் கீழ் தேசிய மின்-ஆளுமைப் பிரிவின் ஏற்பாட்டில் 36-வது சிஐஎஸ்ஓ பயிற்சி திட்டம்
தேசிய மின்-ஆளுமைப் பிரிவின் , திறன் மேம்பாட்டுத் திட்டத்தின் கீழ், 36-வது பயிற்சித் திட்டம், புது தில்லியிலுள்ள இந்திய பொது நிர்வாக நிறுவனத்தைச் சேர்ந்த மத்திய, மாநில அரசுகளின் நிர்வாகப் பிரிவைச் சேர்ந்த 24 பங்கேற்பாளர்களுடன் மே 8-ம் தேதி முதல் 12-ம் தேதி வரை நடைபெறவுள்ளது.
இந்த ஐந்து நாள் பயிற்சித் திட்டம் மத்திய மற்றும் மாநில அரசுகள், பொதுத்துறை வங்கிகள் மற்றும் காப்பீட்டு நிறுவனங்கள், காவல்துறை மற்றும் பாதுகாப்புப் படைகளின் தொழில்நுட்பப் பிரிவுகள் உள்ளிட்டவற்றைச் சேர்ந்த தலைமை தகவல் பாதுகாப்பு அதிகாரிகளுக்காக நடத்தப்படுகிறது.
சைபர் பாதுகாப்பு இந்தியா என்பது மத்திய மின்னணுவியல் மற்றும் தகவல் தொழில்நுட்ப அமைச்சகத்தினால் தொடங்கப்பட்ட  முன்னெடுப்பு ஆகும். இது சைபர் குற்றத்தைப் பற்றிய விழிப்புணர்வை ஏற்படுத்துவதற்கும், வளர்ந்து வரும் சைபர் அச்சுறுத்தலை எதிர்த்துப் போராடுவதற்குப் போதுமான பாதுகாப்பு நடவடிக்கைகளை உறுதி செய்வதற்காகவும், சைபர் தாக்குதல்களைக் கையாள்வதற்குத் தயாராக இருக்க வேண்டும் என்பதற்காகவும் தொடங்கப்பட்டது.
இந்த 5 நாள் பயிற்சி தலைமை தகவல் பாதுகாப்பு அதிகாரிகள் சைபர் தாக்குதல்களை விரிவாகவும், முழுமையாகவும் புரிந்துகொள்ளவும், சமீபத்திய தொழில்நுட்பங்கள் குறித்த அறிவைப் பெறவும் உதவுகிறது. இந்தப் பயிற்சித் திட்டம், தொழில் முனைவோர், கல்வியாளர்கள் மற்றும் அரசின் வல்லுநர்களை ஒன்றிணைப்பதோடு, சைபர் பாதுகாப்பின் முக்கிய கள சிக்கல்களைப் பற்றிப் பேசுகிறது.
2018-ம் ஆண்டில் தொடங்கப்பட்ட சி.ஐ.எஸ்.ஓ பயிற்சி என்பது அரசு மற்றும் தொழில்துறை கூட்டமைப்புக்கு இடையிலான ஒருங்கிணைப்பு ஆகும். 2018-ம் ஆண்டு ஜூன் முதல் 2023 மே வரை, 1,419 க்கும் மேற்பட்ட தலைமை தகவல் பாதுகாப்பு அதிகாரிகள் மற்றும் முன்னணி தகவல் தொழில்நுட்ப அதிகாரிகளுக்கு, 36 கட்டங்களாக தேசிய மின்-ஆளுமைப் பிரிவு திறம்படப் பயிற்சி அளித்துள்ளது.
----
AP/CR/KPG
(Visitor Counter : 100
மனித வள மேம்பாட்டு அமைச்சகம்
மகாத்மா காந்தியின் 150-வது பிறந்தநாள் கெண்டாட்டத்தின் ஒரு பகுதியாக, உன்னத் பாரத் அபியான் திட்டத்தின் கீழ், 840 புதிய உயர் கல்வி நிறுவனங்கள் சேர்க்கப்பட்டுள்ளன
' உன்னத் பாரத் அபியான் ' திட்டத்தின் கீழ் முதல் கட்டமாக தெரிவு செய்யப்பட்ட 688 நிறுவனங்கள், இந்தியாவின் கிராமப்புறங்களை மேம்படுத்தும் பல்வேறு நடவடிக்கைகளில் ஈடுபட்டுள்ளன. கள ஆய்வு, வீடு வீடாகச் சென்று ஆய்வு செய்தல், கிராமப்புற மக்களின் தேவைகளை அடையாளம் காணுதல், தொழில்நுட்ப வளர்ச்சி அல்லது கிராமப்புற மக்களின் வாழ்க்கையை மேம்படுத்துவதற்கான நடவடிக்கைகள் இதில் அடங்கும்.
தற்போது அடுத்த கட்டமாக ஒரு சவாலாக ஏற்று 840 நிறுவனங்கள் தெரிவு செய்யப்பட்டு, உன்னத் பாரத் அபியான் திட்டத்தின் இரண்டாம் கட்டத்தில் இணைக்கப்பட்டுள்ளன. இந்த 840 நிறுவனங்களில் 521 நிறுவனங்கள் தொழில்நுட்ப நிறுவனங்களாகும். 319 நிறுவனங்கள் தொழில்நுட்பம் அல்லாத நிறுவனங்களாகும்.
தெரிவு செய்யப்பட்ட நிறுவனங்களின் பட்டியலை www.pib.nic.in என்ற இணையதளத்தில் காணவும்.
-----
(Visitor Counter : 208
மத்திய அமைச்சரவை
இந்தியா-போர்த்துகல் இடையே வேளாண்மை மற்றும் அதுதொடர்பான துறைகளில் புரிந்துணர்வு ஒப்பந்தம் மேற்கொள்ள மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், இந்தியா-போர்த்துகல் இடையே வேளாண்மை மற்றும் அதுதொடர்பான துறைகளில் புரிந்துணர்வு ஒப்பந்தத்தை மேற்கொள்ள ஒப்புதல் அளிக்கப்பட்டது.
இந்த உடன்பாட்டின்படி, இந்தத் துறைகளில் அறிவியல் மற்றும் தொழில்நுட்ப பரிமாற்றம், தாவரங்கள் மற்றும் அதுதொடர்பான பொருட்கள் வர்த்தகம், பயிர்கள் பாதுகாப்பு தொடர்பான தகவல் பரிமாற்றம், பயிற்சித் திட்டங்கள், கருத்தரங்குகள், வல்லுநர்கள் மற்றும் ஆலோசகர்கள் பயணத் திட்டம் ஆகியவை மேற்கொள்ளப்படும்.
இந்த உடன்பாட்டின்படி, இரு நாடுகளையும் சேர்ந்த பிரதிநிதிகளை உள்ளடக்கிய கூட்டுப் பணிக் குழு அமைக்கப்படும். தற்போதைய புரிந்துணர்வு ஒப்பந்தத்தை செயல்படுத்துவதை இந்தக் குழு கண்காணிக்கும். மேலும், வேளாண் ஒத்துழைப்புக்கான வலுவான பரிந்துரைகளை அளித்தல், வழிகாட்டு நெறிமுறைகளை உருவாக்குதல், வேளாண்மை மற்றும் அதுதொடர்பான துறைகளில் எதிர்கால ஒத்துழைப்புக்கான வழிவகைகள் ஆகியவை குறித்தும் இந்தக் குழு ஆய்வுசெய்யும்.
இந்த உடன்பாடு, கையெழுத்தாகும் தேதியன்று செயல்பாட்டுக்கு வரும். அதிலிருந்து 5 ஆண்டுகளுக்கு செயல்பாட்டில் இருக்கும். மேலும், உடன்பாட்டை ரத்துசெய்ய விரும்பினால், உடன்பாடு காலாவதி ஆவதற்கு 6 மாதங்களுக்கு முன்பே உரிய தூதரக வழியில் எழுத்து மூலம் நோட்டீஸ் அளிக்க வேண்டும். இல்லாவிட்டால், இந்த உடன்பாடு, அடுத்த 5 ஆண்டுகளுக்கு தானாகவே நீட்டிக்கப்படும்.
பிரதமர் அலுவலகம்
பிரதமர் திரு நரேந்திர மோடி மற்றும் அபுதாபி பட்டத்து இளவரசர் மேன்மைமிகு ஷேக் முகமது பின் சயெத் அல் நஹ்யான் இடையே தொலைபேசி உரையாடல்
அபுதாபி பட்டத்து இளவரசர் மேன்மைமிகு ஷேக் முகமது பின் சயெத் அல் நஹ்யான் உடன் பிரதமர் திரு நரேந்திர மோடி இன்று பிற்பகல் தொலைப்பேசி மூலம் உரையாடினார்.
இந்திய-ஐக்கிய அரபு அமீரகத்திற்கு இடையேயான விரிவானக் கூட்டின் கீழ் பல்வேறு துறைகளில் நிலவி வரும் இருதரப்பு ஒத்துழைப்பின் தொடர் மேம்பாட்டை இரு தலைவர்களும் ஆய்வு செய்தனர். கொவிட்-19 பெருந்தொற்றின் போது இந்திய சமுதாயத்திற்கு ஐக்கிய அரபு அமீரகம் அளித்த ஆதரவை பிரதமர் பாராட்டினார்.
2021 அக்டோபர் முதல் துபாயில் நடைபெறவிருக்கும் கண்காட்சி-2020-க்கு தமது மனப்பூர்வமான வாழ்த்துகளை பிரதமர் தெரிவித்தார்.
பொது நலன் சார்ந்த பிராந்திய விஷயங்கள் குறித்தும் இரு தலைவர்கள் விவாதித்தனர். தீவிரவாதத்திற்கும் பயங்கரவாதத்திற்கும் உலகத்தில் இடமில்லை என்பதை ஒத்துக்கொண்ட அவர்கள், அத்தகைய சக்திகளுக்கு எதிராக சர்வதேச சமுதாயம் ஒன்றுபட்டு நிற்கவேண்டிய முக்கியத்துவத்தை வலியுறுத்தினர்.
(
இளைஞர் நலன் மற்றும் விளையாட்டு அமைச்சகம்
பிரதமர் திரு நரேந்திர மோடி கேலோ இந்தியா பல்கலைக்கழக விளையாட்டுப்போட்டி -2022-ஐ இன்று இரவு 7மணிக்கு காணொலி மூலம் தொடங்கிவைக்கிறார்
சிறப்புமிக்க தொடக்க விழாவுக்கான ஏற்பாடுகள் உத்தரப்பிரதேச மாநிலம் லக்னோவில் தயார் நிலையில் உள்ளன
பிரதமர் திரு நரேந்திர மோடி கேலோ இந்தியா பல்கலைக்கழக விளையாட்டுப்போட்டி -2022-ஐ இன்று இரவு 7 மணிக்கு காணொலி மூலம் தொடங்கி வைக்கிறார். இந்த மூன்றாவது பல்கலைக்கழக கேலோ இந்தியா போட்டிக்கான தொடக்க விழா ஏற்பாடுகள் உத்தரப்பிரதேச மாநிலம் லக்னோவில் தயார் நிலையில் உள்ளன.
உத்தரப்பிரதேச மாநில முதலமைச்சர் திரு யோகி ஆதித்யநாத், மத்திய விளையாட்டுத்துறை அமைச்சர் திரு அனுராக் சிங் தாக்கூர், விளையாட்டுத்துறை இணையமைச்சர் திரு நிஷித் பிரமாணிக் உள்ளிட்டோர் தொடக்க விழாவில் பங்கேற்கின்றனர்.
70 நிமிடங்கள் நடைபெறும் தொடக்க விழா நிகழ்ச்சிகள் மாலை 6.50க்கு பிபிடி பல்கலைக்கழக கிரிக்கெட் மைதானத்தில் தேசிய கீதத்துடன், தொடங்குகிறது. அதைத் தொடர்ந்து முக்கிய பிரமுகர்களின் உரை, விளையாட்டு ஜோதியை பெறுதல், வாண வேடிக்கைகள் உள்ளிட்டவை இடம்பெறுகின்றன. இந்தப்போட்டியின் சின்னமாக ஜித்து எனப்படும், உத்தரப்பிரதேச மாநில அரசின் விலங்கான பரசிங்கா என்ற சதுப்புமான் அறிவிக்கப்பட்டுள்ளது. பிரபல பாடகர் கைலாஷ்கெர்ரின் இசைநிகழ்ச்சியுடன் தொடக்க விழா நிறைவு பெறுகிறது.
இந்த நிகழ்ச்சி குறித்து கருத்து தெரிவித்த உத்தரப்பிரதேச மாநில அரசின் விளையாட்டுத்துறை கூடுதல் தலைமைச் செயலாளர் திரு நவனீத் சேகல், உத்தரப்பிரதேச வரலாற்றில் இது முக்கியமானது என்று கூறினார். உலகத்தரத்தில் ஏற்பாடு செய்யப்பட்டுள்ள பிரமாண்டமான நிகழ்ச்சிகள், மாநிலத்தின் கலாச்சாரம் மற்றும் பாரம்பரியத்தை எடுத்துரைக்கும் என்று அவர் தெரிவித்தார்.
இந்த விளையாட்டுப் போட்டி, முறைப்படி இன்று தொடங்கிவைக்கப்பட்டாலும், ஆடவர் மற்றும் மகளிருக்கான கபடிப்போட்டிகள் ஏற்கனவே மே 23ம் தேதி நொய்டாவில் தொடங்கியது. கூடைப்பந்து, கால்பந்து, டென்னீஸ் உள்ளிட்ட 7 விளையாட்டுப்போட்டிகள் லக்னோவில் மூன்று இடங்களில் மே 24ம் தேதி தொடங்கியது. போட்டிகளின் நிறைவு விழா, வாரணாசியில் ஜூன் 3ம் தேதி நடைபெற உள்ளது.
கேலோ இந்தியா, பல்கலைக்கழக விளையாட்டுப்போட்டியில், 200க்கும் மேற்பட்ட பல்கலைக்கழகங்களைச் சேர்ந்த 4 ஆயிரத்திற்கும் மேற்பட்ட வீரர்கள் பங்கேற்கின்றனர். லக்னோ, வாரணாசி, கோரக்பூர் மற்றும் நொய்டாவில் போட்டிகள் நடைபெறுகின்றன.
துப்பாக்கிச் சுடுதலில் மனுபாக்கர், மெகுலி கோஷ் உள்ளிட்டவர்களும், பேட்மிண்ட்னில் மாளவிகா பன்சோத் உள்ளிட்ட வீராங்கனைகளும், மல்யுத்தத்தில் பிரியா மாலிக் உள்ளிட்டவர்களும் பங்கேற்கின்றனர். இதேபோல் பல்வேறு போட்டிகளில் தேசிய அளவிலான முன்னணி வீரர், வீராங்கனைகள் பங்கேற்கவுள்ளனர்.
பஞ்சாயத்து ராஜ் அமைச்சகம்
கோவிட்-19 தொற்று பரவலைத் தடுக்கும் பல்வேறு நடவடிக்கைகளில் கிராமப் பஞ்சாயத்துகள் மாவட்ட நிர்வாகங்கள் ஈடுபட்டுள்ளன
நாட்டில் கோவிட்-19 பெருந்தொற்று பரவுவதைத் தடுக்கும் பல்வேறு நடவடிக்கைகளில் நாடு முழுவதும் உள்ள கிராமப் பஞ்சாயத்துகள் மற்றும் மாவட்ட நிர்வாகங்கள் ஈடுபட்டுள்ளன
தமிழகம் ; திருப்பூர் மாவட்டம், திருப்பூர் வட்டாரத்துக்கு உட்பட்ட மங்கலம் ஊராட்சியில், பஞ்சாயத்து அதிகாரிகளின் மேற்பார்வையின் கீழ், கிருமிநாசினி தெளிக்கும் நடவடிக்கை மேற்கொள்ளப்பட்டு வருகிறது.
(
பெண்கள் மற்றும் குழந்தை நலன் அமைச்சகம்
பிச்சை எடுப்பதில் ஈடுபடும் குழந்தைகளுக்கான மறுவாழ்வு
நாடாளுமன்றத்தின் மக்களவையில் உறுப்பினர் ஒருவரின் கேள்விக்கு எழுத்துப்பூர்வமாக இன்று பதில் அளித்த மத்திய பெண்கள் மற்றும் குழந்தைகள் மேம்பாட்டு அமைச்சர் திருமதி ஸ்மிதி சுபின் இராணி கீழ்காணும் தகவல்களை அளித்தார்.
விளிம்பு நிலையில் உள்ள நபர்களின் வாழ்வாதாரத்திற்காக ஸ்மைல் எனும் திட்டத்தை சமூக நீதி மற்றும் அதிகாரமளித்தல் அமைச்சகம் உருவாக்கியுள்ளது. இதன் துணை திட்டமாக பிச்சையில் ஈடுபடுவோரின் மறுவாழ்வுக்கான விரிவான திட்டம் உள்ளது.
பிச்சையில் ஈடுபட்டுள்ள குழந்தைகள் மற்றும் பிச்சையில் ஈடுபடுவோரின் குழந்தைகளின் கல்வி, தங்குமிடம் உள்ளிட்ட பல்வேறு வசதிகளை இந்த திட்டம் அளிக்கிறது.
பெண்கள் மற்றும் குழந்தைகள் மேம்பாட்டு அமைச்சகத்தின் மூலம் செயல்படுத்தப்பட்டு வரும் குழந்தை பாதுகாப்பு சேவைகள் திட்டத்தின் கீழ் மாநிலங்கள் மற்றும் யூனியன் பிரதேசங்களுக்கு ஆதரவு வழங்கப்படுகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1777740
பிரதமர் அலுவலகம்
துர்காஷ்டமியை முன்னிட்டு நாட்டு மக்களுக்கு பிரதமர் வாழ்த்து
துர்காஷ்டமி பண்டிகையை முன்னிட்டு, பிரதமர் திரு.நரேந்திர மோடி நாட்டு மக்கள் அனைவருக்கும் வாழ்த்துத் தெரிவித்துள்ளார். அன்னை துர்காதேவியின் ஆசீர்வாதங்கள் நமக்கு எப்போதும் உண்டு என்று தெரிவித்துள்ள பிரதமர், அவரது ஆசீர்வாதங்கள், மகிழ்ச்சி உணர்வு மற்றும் நமது சமுதாயத்தின் நலனை அதிகரிக்கச் செய்யட்டும் என்று குறிப்பிட்டுள்ளார்.
பிரதமர் வெளியிட்டுள்ள டுவிட்டர் பதிவில்;
துர்காஷ்டமி நன்னாளை முன்னிட்டு உங்கள் அனைவருக்கும் எனது நல்வாழ்த்துக்களைத் தெரிவித்துக் கொள்கிறேன். அன்னை துர்காதேவியின் ஆசீர்வாதங்கள் நமக்கு எப்போதும் உண்டு. நமது சமுதாயம் அன்னையின் ஆசீர்வாதத்துடன் உற்சாகம் மற்றும் மகிழ்ச்சியுடன் திகழட்டும்.
உங்கள் அனைவருக்கும் மகாஷ்டமி நல்வாழ்த்துக்கள். நவராத்திரி புனித நாளில் அன்னை மகா கௌரியை வழிபடும் வாய்ப்பு கிடைத்துள்ளது. அவரது ஆசீர்வாதத்தால் அனைவரின் வாழ்வும் சிறந்து விளங்கட்டும். அன்னை மகா கௌரியின் துதிபாடுவோம் என்று தெரிவித்துள்ளார்.
சுகாதாரம் மற்றும் குடும்ப நலத்துறை அமைச்சகம்
மாநிலங்களின் கையிருப்பில் 1.77 கோடி கொவிட் தடுப்பூசிகள்
கொவிட்-19 பெருந்தொற்றைக் கட்டுப்படுத்தும் முயற்சியில் மத்திய அரசு இதுவரை, சுமார் 21.89 கோடி  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது. இன்று காலை 8 மணி வரையிலான தரவுகளின் அடிப்படையில், மொத்தம் 19,93,39,750 டோஸ் தடுப்பூசி  பயன்படுத்தப்பட்டுள்ளது.
சுமார் 1.77 கோடி  கொவிட் தடுப்பூசி டோஸ்கள், மாநிலங்கள் மற்றும் யூனியன் பிரதேசங்களின் கையிருப்பில் உள்ளன.
அடுத்த மூன்று நாட்களில், மாநிலங்களுக்கும், யூனியன் பிரதேசங்களுக்கும் 7 லட்சம்  தடுப்பூசி டோஸ்களை மத்திய அரசு கூடுதலாக வழங்கவிருக்கிறது.
ஒவ்வொரு மாதமும் மத்திய மருந்துகள் ஆய்வகம் அனுமதி அளித்த மொத்த தடுப்பூசிகளில் 50 சதவீதத்தை இந்திய அரசு கொள்முதல் செய்து, மாநில அரசுகளுக்கு இலவசமாக வழங்குவது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்
https://www.pib.gov.in/PressReleasePage.aspx?PRID=1721518
-----
(Visitor Counter : 174
பாதுகாப்பு அமைச்சகம்
இலங்கையுடன் மேற்கொள்ளப்பட்ட கப்பற்படை பயிற்சி வெற்றிகரமாக நிறைவடைந்தது
இலங்கையுடன் மேற்கொள்ளப்பட்ட கப்பற்படை பயிற்சி 2022 மார்ச் 12 அன்று வெற்றிகரமாக நிறைவடைந்தது.
கொழும்பு துறைமுகத்திலிருந்து புறப்பட்ட இந்திய கப்பற்படை கப்பல்களான சென்னை மற்றும் டேக் இலங்கை கப்பற்படை கப்பல் சிந்துராலாவுடன் கூட்டுப்பயிற்சியில் ஈடுபட்டன. இருநாட்டு கப்பற்படைகளின் கப்பல்கள் இழுவை, கடற்பகுதியில் எரிபொருள் நிரப்புவதற்கான நிலையத்தை பராமரித்தல், நெருக்கமான தூரத்தில் கவனத்துடன் கப்பல்கள் செலுத்துதல் ஆகியவற்றில் ஈடுபட்டன. இந்த பயிற்சியில் இந்திய கப்பற்படையின் செட்டா ஹெலிகாப்டரும் பங்கேற்றது. இந்திய கப்பல் படையின் தொகுப்பை இலங்கை கப்பல் நெருங்குவதுடன் நடத்தப்பட்ட பாரம்பரிய கடற்பகுதி அணிவகுப்புடன் இந்தப் பயிற்சி நிறைவடைந்தது. இரு கப்பற்படைகளின் அதிகாரிகளிடையேயான கலந்துரையாடல் பயனுள்ளதாக இருந்தது.
முன்னதாக 2022 மார்ச் 11 அன்று கப்பற்படை துணைத்தளபதி ரியர் அட்மிரல் சமீர் சக்சேனா இலங்கையின் வெளியுறவுத்துறை செயலாளர் அட்மி்ரல் ஜெயந்த் கொலம்பாகேயை சந்தித்தார். ஐஎன்எஸ் சென்னை, ஐஎன்எஸ் டேக் ஆகியவற்றின் கமாண்டிங் அதிகாரிகள், இலங்கையின் மேற்கு பகுதி கப்பற் படையின் கமாண்டர் ரியர் அட்மிரல், ஏயுசி டிசில்வாவை சந்தித்தனர்.
இளநிலை அலுவலர்கள் பரஸ்பர கருத்துப் பரிமாற்றத்தை விரிவுப்படுத்த இரண்டு கப்பற்படைகளையும் ஊழியர்களிடையே நட்பு ரீதியான வாலிபால் போட்டி நடைபெற்றது. இந்தியக் கப்பல்களை பொதுமக்கள், பள்ளி மாணவர்கள், சிறப்புத் தேவையுள்ள சிறார்கள் ஆகியோர் பார்வையிட அனுமதிக்கப்பட்டனர்.
------
(Visitor Counter : 153
பெட்ரோலியம் மற்றம் இயற்கை எரிவாயு அமைச்சகம்
நாட்டில் எல்பிஜி வாடிக்கையாளர்கள் எண்ணிக்கை 29.11 கோடியாக அதிகரிப்பு : மத்திய அமைச்சர் தகவல்
நாட்டில் எல்பிஜி வாடிக்கையாளர்கள் எண்ணிக்கை 29.11 கோடியாக அதிகரித்துள்ளது என மத்திய பெட்ரோலியம் மற்றும் இயற்கை எரிவாயுத்துறை இணையமைச்சர் திரு ராமேஸ்வர் தெலி கூறியுள்ளார்.
அவர் மாநிலங்களவையில் இன்று எழுத்துப்பூர்வமாக தாக்கல் செய்த பதிலில் கூறியதாவது:
கடந்த 2016ம் ஆண்டு ஏப்ரல் 1ம் தேதி நிலவரப்படி, நாட்டில் 16.62 கோடியாக இருந்த எல்பிஜி வாடிக்கையாளர்கள் எண்ணிக்கை, கடந்த ஜூலை 1ம் தேதி நிலவரப்படி 29.11 கோடியாக அதிகரித்துள்ளது. இவர்களின் விவரம் இணைப்பு-2ல் கொடுக்கப்பட்டுள்ளது.
நேரடி பலன் பரிமாற்ற திட்டத்தின் கீழ் இணைந்த எல்பிஜி வாடிக்கையாளர்களுக்கு, எரிவாயு மானியம் அவர்கள் வங்கி கணக்கில் நேரடியாக செலுத்தப்படுகிறது. கடந்த ஜூலை 1ம் தேதி நிலவரப்படி, 29.11 கோடி எல்பிஜி வாடிக்கையாளர்களில், 27.7 கோடி வாடிக்கையாளர்கள் நேரடி பலன் பரிமாற்ற திட்டத்தில் இணைந்துள்ளனர்.
மாநிலம் / யூனியன் பிரதேசம் வாரியாக இவர்களின் விவரம் இணைப்பு-1-ல் கொடுக்கப்பட்டுள்ளது. எல்பிஜி மானியம், தானியங்கி முறையில் வாடிக்கையாளர்களின் வங்கி கணக்கில் நேரடியாக செலுத்தப்படுகிறது. இதற்கு 2 முதல் 3 வேலைநாட்கள் ஆகும்.
இயற்கை எரிவாயு சேவைகளை ஊக்குவிக்க நடவடிக்கைகள்:
நாட்டில் இயற்கை எரிவாயு  சேவைகளை ஊக்குவிக்க மத்திய அரசு பல நடவடிக்கைகளை எடுத்து வருகிறது. பல மாநிலங்கள் மற்றும் யூனியன் பிரதேசங்களில் உள்ள சிஎன்ஜி நிலையங்களின் விவரம் இணைப்பில் கொடுக்கப்பட்டுள்ளது.
பெட்ரோலியம் மற்றும் இயற்கை எரிவாயு ஒழுங்குமுறை வாரியம் வகுத்த குறைந்தபட்ச செயல் திட்டத்தின்படி, ஏலம் மூலம் அங்கீகாரம் அளிக்கப்பட்ட நிறுவனங்கள், 8 முதல் 10 ஆண்டுகளில் நாடு முழுவதும், 8181 சிஎன்ஜி நிலையங்களை அமைக்கும். இதன் விலைகள் சந்தை நிலவரப்படி தீர்மானிக்கப்படுகின்றன.
தேசிய நெடுஞ்சாலைகளில் இயற்கை எரிவாயு நிலையங்கள் அமைக்க முயற்சி:
தங்க நாற்கர தேசிய நெடுஞ்சாலைகள், கிழக்கு-மேற்கு நெடுஞ்சாலை, வடக்கு-தெற்கு நெடுஞ்சாலை மற்றும் முக்கிய சுரங்க பகுதிகளில் திரவ இயற்கை எரிவாயு நிலையங்களை அமைப்பதற்கான முயற்சிகளை மத்திய அரசு மேற்கொண்டு வருகிறது. முதல்கட்டமாக 50 திரவ இயற்கை எரிவாயு நிலையங்கள் அமைக்கப்படும். இதன் மூலம் வாகன எரிபொருளில், இயற்கை எரிவாயுவின் பங்கு அதிகரிக்க உதவும் மற்றும் சுற்றுச்சூழலுக்கும், சமூகத்துக்கும் பயனுள்ளதாக இருக்கும்.
மேலும் விவரங்களுக்கு இந்த ஆங்கில செய்திக் குறிப்புகளைக் காணவும்:
https://pib.gov.in/PressReleasePage.aspx?PRID=1744756
https://pib.gov.in/PressReleasePage.aspx?PRID=1744757
https://pib.gov.in/PressReleasePage.aspx?PRID=1744758
------
(Visitor Counter : 153
மத்திய அமைச்சரவை
அமைதிக்காக விண்வெளி ஆய்வு மற்றும் கண்டறிதல்களைப் பயன்படுத்துவதற்காக இந்தியா - உஸ்பெகிஸ்தான் இடையேயான ஒப்பந்தத்திற்கு அமைச்சரவை ஒப்புதல்
அமைதிக்காக விண்வெளி ஆய்வு மற்றும் கண்டறிதல்களைப் பயன்படுத்துவதற்காக இந்தியா - உஸ்பெகிஸ்தான் இடையே கையெழுத்தான ஒப்பந்தத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. உஸ்பெகிஸ்தான் அதிபர் இந்தியாவிற்கு வருகை தந்தபோது இந்த ஒப்பந்தம் அக்டோபர் 1, 2018 அன்று புது தில்லியில் கையெழுத்தானது.
இந்த ஒப்பந்தம், இந்தியா - உஸ்பெகிஸ்தான் இடையேயான ஒத்துழைப்பை வலுப்படுத்தி, விண்வெளித் துறையில் பல்வேறு புதிய ஆய்வுகள் மற்றும் செயல்பாடுகளைக் கொண்டுவர வழிவகுக்கும்.
பாதுகாப்பு அமைச்சகம்
அகில இந்திய தேசிய மாணவர் படையைச் சேர்ந்த சிறுவர்கள், சிறுமிகள் யூனம் மலைக்கு செல்வதற்கான மலையேற்றப் பயணம் 2023-ஐ பாதுகாப்புத்துறை இணையமைச்சர் திரு அஜய் பட் கொடியசைத்து தொடங்கிவைத்தார்
அகில இந்திய தேசிய மாணவர் படையைச் சேர்ந்த சிறுவர்கள், சிறுமிகள் இமாசலப்பிரசேதம் மாநிலத்தில் உள்ள யூனம் மலைக்கு செல்வதற்கான மலையேற்றப் பயணம் 2023-ஐ பாதுகாப்புத்துறை இணையமைச்சர் திரு அஜய் பட் 2023, ஜூன் 26 அன்று புதுதில்லியில் கொடியசைத்து தொடங்கிவைத்தார். அத்துடன் இந்த மலையேற்றப் பயணத்தை வெற்றிகரமாக நிறைவு செய்த தேசிய மாணவர் படையைச் சேர்ந்தவர்களுக்கு சான்றிதழ்களை அவர் வழங்கினார்.
இந்த நிகழ்ச்சியில் பேசிய பாதுகாப்புத்துறை இணை அமைச்சர், மலையேற்றக் குழுவின் முயற்சியைப் பாராட்டுவதாகக் கூறினார். இந்த சாகசப் பயணம் மேலும் இது போன்ற நடவடிக்கைகளில் மேற்கொள்வதற்கு அவர்களுக்கு தன்னம்பிக்கை அளிக்கும் என்று கூறினார். இது போன்ற நடவடிக்கைகள் அவர்களுக்கு தலைமைத்துவப் பண்பை அளிக்கும் என்றும் அவர் தெரிவித்தார்.
மலையேற்றம், பாறை ஏறுதல், பனிச்சறுக்கு, பாலைவனப் பயணம் உள்ளிட்ட ஏராளமான வீரதீர, விளையாட்டு நடவடிக்கைகளில் பங்கேற்பதற்கான வாய்ப்பு தேசிய மாணவர் படைக்க அளிக்கப்படுவதாக திரு அஜய் பட் குறிப்பிட்டார். எந்த ஒரு அமைப்பும் இது போன்ற வீரதீர செயல்களில் ஈடுபடுத்துவது இல்லை என்று அவர் கூறினார். இதன் மூலம் தேசிய மாணவர் படையைச் சேர்ந்த வீரர்கள் நாட்டின் பல்வேறு பகுதிகளுக்குச் சென்று பலதரப்பட்ட மக்களை சந்திக்க வாய்ப்பு ஏற்படுகிறது. இது நாட்டின் ஒற்றுமையை வலிமையை வலுப்படுத்து உதவுவதாக திரு அஜய் பட் குறிப்பிட்டார்.
தகவல் மற்றும் ஒலிபரப்பு அமைச்சகம்
சமஸ்கிருதத்தில் எடுக்கப்பட்ட யாணம் ஆவணப்படம் இந்தியாவின் கனவுத் திட்டமான மங்கள்யானை சித்தரிக்கிறது
யானம் திரைப்படம் கோவாவில் நடைபெறும் 53வது சர்வதேச திரைப்பட விழாவின் இந்தியன் பனோரமா பிரிவின் கீழ் கதை அல்லாத திரைப்படம் ஆகும். இது விண்வெளித் துறை முன்னாள் தலைவர் பத்ம பூஷன் டாக்டர் கே. ராதாகிருஷ்ணனின் சுயசரிதை புத்தகமான “மை ஒடிஸி: மங்கள்யான் மிஷன் பின்னால் இருக்கும் மனிதனின் நினைவுகள்”ஐ அடிப்படையாகக் கொண்டது.
யாணம் திரைப்படம் இந்தியாவின் கனவுத் திட்டமான செவ்வாய் சுற்றுகலன் திட்டம்  பற்றி சித்தரிக்கிறது. உலக சினிமா வரலாற்றில் சமஸ்கிருத மொழியில் எடுக்கப்பட்ட முதல் அறிவியல் ஆவணப்படம் இது. இது இந்திய விண்வெளி ஆராய்ச்சி அமைப்பின்  திறன் மற்றும் நிபுணத்துவம், விண்வெளி விஞ்ஞானிகளின் ஈடுயினை இல்லா பங்களிப்பு மற்றும் சமஸ்கிருத மொழியின் முக்கியத்துவம் ஆகியவற்றைக் காட்டுகிறது. கடினமான கிரகங்களுக்கு இடையேயான பயணத்த்தில் முதல் முயற்சியிலேயே இந்தியா எவ்வாறு ஒரு மகத்தான வெற்றியை கண்டது என்பதை இது எடுத்துக்காட்டுகிறது.
படத்தின் தயாரிப்பாளர் ஏ.வி.அனூப் கூறுகையில், “ஐஎஃப்எஃப்ஐயில் இந்தியன் பனோரோமா பிரிவில் உள்ள அனைத்து வகையிலும் எனது படங்கள் திரையிடப்பட்டடுள்ளது என்பதில் மகிழ்ச்சி அடைகிறேன். கடந்த முறை நான் முழு நீலத் திரைப்படம் மற்றும் ஒரு குறும்படத்தைதிரையிட்டேன். இந்த ஆண்டு நான் கதை அல்லா படத்தை வழங்குகிறேன்.” என்று கூறினார்.
இஸ்ரோவுடன் இணைந்து பணிபுரிந்த அனுபவம் குறித்து பேசிய அவர், இஸ்ரோ இந்தியாவின் பெருமை. இஸ்ரோவிடம் அனுமதி கேட்டு கடிதம் எழுதினோம். தற்போதைய தலைவராக உள்ள டாக்டர். எஸ். சோமநாத் கடிதங்களைப் பார்த்ததும், எங்களை அழைத்து இதை நாம் கண்டிப்பாக செய்கிறோம் என்றார். எங்கள் கோரிக்கையை இஸ்ரோ ஏற்றுக்கொண்டது எங்கள் அதிர்ஷ்டம். கேரளாவில் உள்ள விக்ரம் சாராபாய் விண்வெளி மையம், ஆந்திராவில் உள்ள ஸ்ரீஹரிகோட்டா, கர்நாடகாவில் உள்ள இஸ்ரோ தலைமையகம் மற்றும் தமிழ்நாட்டின் பழமையான கண்காணிப்பு மையம் என 4 தென் மாநிலங்களில் வெவ்வேறு இடங்களில் படத்தைப் படமாக்கியுள்ளோம். எல்லா இடங்களிலும் படப்பிடிப்பு நடத்த எங்களுக்கு அனுமதி கிடைத்தது. மங்கள்யான் திட்டத்தின் போது அவர்கள் பயன்படுத்திய அனைத்து பொருட்களையும் அவர்கள் எங்களுக்கு படமெடுக்க வழங்கினர், என்று அவர் மேலும் கூறினார்.
"கிட்டத்தட்ட ஒவ்வொரு வாரமும், உலகெங்கிலும் உள்ள பல்வேறு சர்வதேச திரைப்பட விழாக்களில் திரையிடுவதற்காக இத்திரைப்படம் தேர்ந்தெடுக்கப்படுகிறது " என்று கூறி அவர் தனது உரையாடலை முடித்தார்.